CELEX: 32013R0442
Language: ro
Date: 2013-05-07 00:00:00
Title: Regulamentul de punere în aplicare (UE) nr. 442/2013 al Comisiei din 7 mai 2013 privind clasificarea anumitor mărfuri în Nomenclatura combinată

15.5.2013   
            
            
               RO
            
            
               Jurnalul Oficial al Uniunii Europene
            
            
               L 130/15
            
         REGULAMENTUL DE PUNERE ÎN APLICARE (UE) NR. 442/2013 AL COMISIEI
   din 7 mai 2013
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun, în special articolul 9 alineatul (1) litera (a) (1),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții UE specifice, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă trebuie clasificate la codul NC indicat în coloana 2, pe baza motivelor care figurează în coloana 3 a aceluiași tabel.
            
         
               (4)
            
            
               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (2), pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului Codului vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codul NC indicat în coloana 2 a aceluiași tabel.
   Articolul 2
   Informațiile tarifare obligatorii furnizate de autoritățile vamale ale statelor membre care nu sunt conforme cu dispozițiile prezentului regulament pot fi invocate în continuare pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 7 mai 2013.
      
         
            Pentru Comisie, pentru președinte
         
         Algirdas ŠEMETA
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 302, 19.10.1992, p. 1.
   
      ANEXĂ
      
                  Descrierea mărfurilor
               
               
                  Clasificare
                  (cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Pastă omogenă, negranuloasă, moale, cu aromă condimentată și gust predominant sărat și picant („Shiro miso”).
                  Produsul conține (% din greutate):
                  
                              —
                           
                           
                              boabe de soia
                           
                           
                              43;
                           
                        
                              —
                           
                           
                              orez
                           
                           
                              43;
                           
                        
                              —
                           
                           
                              sare
                           
                           
                              12;
                           
                        
                              —
                           
                           
                              apă
                           
                           
                              2.
                           
                        Pasta se obține în urma fermentației (mucegai Koji) unui amestec de boabe de soia și de orez fierte la aburi.
                  În timpul fermentației se dezvoltă diferite arome; produsul este utilizat ca ingredient în preparatele tradiționale japoneze.
               
               
                  2103 90 90
               
               
                  Clasificarea se stabilește în conformitate cu regulile generale 1 și 6 de interpretare a Nomenclaturii combinate și cu textul codurilor NC 2103, 2103 90 și 2103 90 90.
                  Produsul se utilizează pentru condimentarea unei game variate de preparate culinare și întrunește caracteristicile condimentelor și produselor de asezonare amestecate de la poziția 2103.
                  Produsul se folosește pentru asezonarea preparatelor culinare, dar nu poate fi consumat ca atare. Prin urmare, clasificarea la poziția 2008 este exclusă [a se vedea și notele explicative la Sistemul armonizat, poziția 2103, litera (A) al treilea paragraf].
                  Deoarece descrierea de la poziția 2103 este mai exactă, clasificarea la poziția 2106 ca preparate alimentare nedenumite și necuprinse în altă parte este exclusă.
                  Prin urmare, produsul trebuie clasificat la codul NC 2103 90 90 ca alte condimente și produse de asezonare amestecate.